<classify> Kavumbagu amekuwa akikosa namba katika kikosi cha kwanza cha Azam FC kutokana na ushindani wa namba ambapo hivi karibuni ilichangia kuwepo kwa minongono kuwa anataka kujiunga na Simba kwa mkopo.Akizungumza na gazeti hili jana, Hall alisema Kavumbagu bado ni mchezaji mzuri ambaye atawasaidia katika mechi mbalimbali zijazo zikiwemo za kimataifa.Kavumbagu ni mchezaji mzuri na siko tayari kumuuza katika timu yoyote ya Afrika Mashariki labda itokee nje ya nchi hizi ndipo nitafanya hivyo, alisema Hall.Hall alisema amekuwa hamchezeshi Kavumbagu sio kwamba kiwango chake ni kidogo isipokuwa ni mtu mwenye mawazo mengi kutokana na matatizo yanayoendelea katika nchi yake.Mrundi huyo alikuwa akikabiliwa na hali ngumu hasa upande wa familia yake iliyokuwa Burundi ambako kuna machafuko ya kisiasa.Alisema kwa sasa ametulia kwani amefanikiwa kutatua changamoto zinazomkabili kwa kuihamisha familia yake hivyo iwapo atapewa nafasi anaweza kufanya vizuri zaidi ya waliopo.  <topic>: MICHEZO 